Архипелаг

Архипелаг, топ арал - бири-бирине жакын жайгашкан, жалпысынан бирдиктүү аралдар тобу. Мындагы аралдар пайда болуу шарттары жана геологиялыктүзүлүшү боюнча окшош келет. Архипелаг материктен бөлүнүп калынышынан (Канадалык Арктика архипелагы), кораллдан (Маршалл аралы) жана жанар тоонун атылышынан (Гавайи аралы) пайда болушу мүмкүн.

 Колдонулган адабияттар 
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1